
	STROJARSKA TEHNIČKA ŠKOLA OSIJEK
Izvještaj o prihodima prema ekonomskoj klasifikaciji

Opis
Plan za 2026. godinu
Izvršenje

30.06.2026.
Indeks (Izvršenje/Plan)

Prihodi poslovanja
2.345.071,00
1.334.925,77
56,92%
Prihodi od prodaje nefinancijske imovine

0,00
0,00
0,00%
Prihodi poslovanja u ovom periodu 2026. godine ostvareni su u iznosu od 1.334.925,77 eura ili 56,92% godišnjeg plana.

Prihodi iz inozemstva i od subjekata unutar općeg proračuna (63) su najznačajnija kategorija prihoda poslovanja u kojem je ostvarno 1.152.826,46 eura ili 57,33% godišnjeg plana. Razlog tome je povećanje osnovice za obračun plaća zaposlenika. 

Prihodi od imovine (64) nisu ostvareni u ovom peridu 2026. godine. Prihodi od upravnih i administrativnih pristojbi, pristojbi po posebnim propisima i naknadama (65) gdje su ostali nespomenuti prihodi (6526) ostvareni u iznosu od 3.517,12 eura i manji su od godišnjeg plana. Prihodi su ostvareni kroz refundaciju za putne naloge za višednevne izvanučioničke nastave (maturalna putovanja) i refundacije za sudjelovanje učenika i mentora na državnom natjecanju WSC 2026. 

Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (66) su ostvareni u iznosu od 102.766,19 eura. Iznos je ostvaren uslugom obrazovanja odraslih u suradnji s HZZ-om i izdavanjem duplikata svjedodžbi te najmom prostora. 
Prihodi iz nadležnog proračuna i od HZZO-a temeljem ugovornih obveza (67) ostvareni su u iznosu od 75.816,00 eura. Navedeni iznos se troši prema planu, plaćaju se računi za režije.
Prihodi od prodaje proizvedene dugotrajne imovine (72) nisu ostvareni u ovom periodu 2026. godine. Razlog tome je konačna otplata stanova koji su bili na prihodima od stambenih objekata.
Izvještaj o rashodima prema ekonomskoj klasifikaciji

Opis
Plan za 2026. godinu
Izvršenje

30.06.2026.
Indeks (Izvršenje/Plan)

Rashodi poslovanja
2.415.164,00
1.140.667,00
47,23%
Rashodi za nabavu nefinancijske imovine

94.907,00
8.463,84
8,92%
Na ostvarenje rashoda u ovom periodu u 2026. godini najveći utjecaj imali su rashodi za zaposlene i materijalni rashodi. Rashodi za zaposlene ostvareni su u iznosu od 995.653,21 eura gdje smanjenje u odnosu na prošlu godinu bilježe plaće za prekovremeni rad i doprinosi za obvezno zdravstveno osiguranje. Razlog tome je manji broj zaposlenika koji su koristili bolovanje i manji broj službenih putovanja (zamjene). Rashodi za materijalna prava su povećani u odnosu na isto razdoblje prethodne godine a razlog tome je povećanje rashoda za otpremnine, jubilarne nagrade, duže bolovanje od 90 dana, naknada za rođenje djeteta i slično. 

Materijalni rashodi ostvareni su u iznosu od 144.973.29 eura. Najveći rashodi su ostvareni u naknadama troškova zaposlenima (službena putovanja, naknada za prijevoz zaposlenika, stručna usavršavanja zaposlenika) a razlog tome su povećani troškovi za službena putovanja, povećanje iznosa za troškove prijevoza po prijeđenom kilometru za zaposlenike, ERASMUS+ projekt na koji su išli nastvnici zajedno s učenicima u prvom dijelu 2026. godine. Također, najveći iznos u tekućem izvještajnom razdoblju odlazio je i na rashode za materijal i dijelove za tekuće i investicijsko održavanje i komunalne usluge koji služe za funkcioniranje Škole. Razlog tome je rast inflacije i povećana cijena naknade za komunalne usluge Grada Osijeka. Ostali nespomenuti rashodi poslovanja u ovom razdoblju 2026. godine su veći u odnosu na isto razdoblje 2025. godine zbog veće potrošnje nespomenutih rashoda poslovanja.

Financijski rashodi (34) nisu ostvareni u ovom razdoblju 2026. godine. 

Naknade građanima i kućanstvima na temelju osiguranja i druge naknade (37) nisu ostvarene u ovom razdoblju 2026. godine.

Ostali rashodi (38) su ostvareni u ovom razdoblju 2026. godine u iznosu od 40,50 eura, a to je iznos koji je bio namjenjen za higijenske potrepštine. U istom razdoblju prošle godine ostvareno je 54,00 eura. Razlog tome je smanjenje broja učenica u školi.
Rashodi za nabavu nefinancijske imovine ostvareni su u iznosu od 8.463,84 eura, odnosno manji su rashodi u odnosu na isti period u 2025. godini. 
Rashodi za nabavu neproizvedene dugotrajne imovine (41) nisu ostvareni u ovom razdoblju 2026. godine, iako je bio planiran rashod u financijskom planu u iznosu od 133,00 eura. 

Rashodi za nabavu proizvedene dugotrajne imovine (42) ostvarena su u iznosu od 8.463,84 eura, odnosno troše se u skladu s godišnjim planom. 
Kroz knjige, umjetnička djela i ostale izložbene vrijednosti (424) ostvareno je 602,39 eura, odnosno više u odnosu na isto razdoblje prošle godine. Razlog tome je veća nabavka novih knjiga u knjižnici. 
Izvještaj o prihodima i rashodima prema izvorima financiranja

· Prihodi prema izvorima financiranja

Prihodi prema izvorima financiranja ostvareni su u iznosu od 1.334.925,77 eura ili 56,92% godišnjeg plana. 

Opći prihodi i primici (1) prema izvoru financiranja 11 ostvarni su u iznosu od 1.475,28 eura odnosno 14,43% godišnjeg plana. 

Vlastiti prihodi (3) prema izvoru financiranja 31 ostvareni su u iznosu od 106.283,31 eura ili 62,06%. Razlog tome je ostvarivanje prihoda za obrazovanje odraslih.

Prihodi za posebne namjene (4) ostvareni su u iznosu od 72.041,29 eura ili 48,97%. Razlog tome su dodijeljena sredstva od strane Županije.

Pomoći (5) prema izvoru financiranja 51 i 54 ostvareni su u iznosu od 1.155.125,89 eura ili 57,32%. Najveći prihod je ostvaren upravo za plaće i materijalna prava zaposlenika, dok je na Europskom poljoprivrednom jamstvenom fondu ostvareno 2.189,93 eura. Radi se o projektu Školska shema.

Donacije (6) prema izvoru financiranja 61 nisu ostvarene u ovom razdoblju 2026. godine,  iako je bio planiran prihod u financijskom planu u iznosu od 1.100,00 eura. 

· Rashodi prema izvoru financiranja

Rashodi prema izvorima financiranja ostvareni su u iznosu od 1.149.130,84 eura ili 45,78% godišnjeg plana. 

Opći prihodi i primici (1) prema izvoru financiranja 11 ostvareni su u iznosu od 2.448,64 eura ili 23,94% godišnjeg plana. Rashodi su se trošili sukladno godišnjem planu.

Vlastiti prihodi (3) prema izvoru financiranja 31 ostvareni su u iznosu od 76.619,11 eura ili 22,79% godišnjeg plana. Razlog tome je racionalizacija troškova. 

Prihodi za posebne namjene (4) su ostvareni u iznosu od 66.760,16 eura ili 45,38% godišnjeg plana. Razlog tome je potrošnja u skladu s dodijeljenim novcima od strane osnivača odnosno Županije. 

Pomoći (5) prema izvoru financiranja 51 i 54 ostvareni su u iznosu od 1.003.302,93 eura ili 49,78% godišnjeg plana. Značajan utjecaj u ostvarenom iznosu očituje se kroz plaće i materijalna prava zaposlenika. Također, školska shema je ostvarena u iznosu od 2.189,93 eura ili 56,94% godišnjeg plana. Možemo reći da se navedeni projekt  troši u skladu s navedenim planom. 

Donacije (6) prema izvoru financiranja 61 nisu ostvarene u ovom razdoblju 2026. godine,  iako je bio planiran rashod u financijskom planu u iznosu od 1.100,00 eura. 

Izvještaj o rashodima prema funkcijskoj klasifikaciji

Rashodi prema funkcijskoj klasifikaciji ostvareni su u iznosu od 1.149.130,84 eura ili 45,78% godišnjeg plana. Kroz predškolsko i osnovno obrazovanje ostvareno je 2.752,43 eura u ovom razdoblju 2026. godine i ta funkcijska klasifikacija obuhvaća sufinanciranje obvezne školske lektire i Školsku shemu – voće, povrće i mlijeko. Iznos od 1.145.363,13 eura odnosi se na srednjoškolsko obrazovanje i vezan je uz sve preostale aktivnosti. Dodatne usluge u obrazovanju su ostvarene u iznosu od 1.015,28 eura. Dodatne usluge u obrazovanju se odnose na organizaciju i izvođenje natjecanja i smotri te sajam zanimanja. Kako i vidimo ostvarenje prati dinamiku godišnjeg plana.
RAČUN FINANCIRANJA
Izvještaj računa financiranja prema ekonomskoj klasifikaciji
Strojarska tehnička škola Osijek nema primitaka od financijske imovine i zaduživanja (8) kao i izdataka za otplatu glavnice primljenih kredita i zajmova (5). Škola se nije zaduživala u 2025. i 2026. godini.

Izvještaj računa financiranja prema izvorima financiranja
Strojarska tehnička škola Osijek nema namjenskih primitaka od zaduživanja – primitak (8) kao i namjenskih primitaka od zaduživanja – izdataka (5).

višak prihoda
Višak prihoda je ostvaren u ovom razdoblju 2026. godine u iznosu od 221.058,68 eura ili 33,97% godišnjeg plana. Višak prihoda se planira potrošiti na materijal, stručna usavršavanja zaposlenika, uređaje, strojeve i opremu koja je Školi potrebna radi unaprijeđenja nastavnog procesa. Također, u navedenom višku prihoda je iznos koji je ostao za potrebe ERASMUS+ projekta i uplata od strane Hrvatskog zavoda za zapošljavanje za sufinanciranje programa obrazovanja odraslih putem vaučera u tekućem izvještajnom razdoblju. Iznos koji je uplatio HZZ za vaučere se planira utrošiti na materijale i rad nastavnika. 


Zakonske i druge osnove koje nisu navedene u programima su:

· Zakon o proračunu („Narodne novine“, br. 144/2021),

· Pravilnik o proračunskim klasifikacijama („Narodne novine“, br. 4/2024),

· Pravilnik o proračunskom računovodstvu i računskom planu („Narodne novine“, br. 158/2023 i 154/2024)

· Pravilnik o financijskom izvještavanju u proračunskom računovodstvu („Narodne novine“, br. 37/22),

· Pravilnik o polugodišnjem i godišnjem izvještaju o izvršenju proračuna i financijskog plana („Narodne novine“, br. 85/2023).

Bilješke pripremila i sastavila: Marta Koprivnjak, voditeljica računovodstva

U Osijeku, 30.06.2026.
Odobreno na sjednici Školskog odbora 13.07.2026.
 Voditeljica računovodstva

